Karpinskio ugnikalnis
Karpinskio ugnikalnis (rus. Вулкан Карпинского) – veikiantis ugnikalnis (tiksliau, ugnikalnių grupė) Rusijoje, Kurilų salyne, Paramuširo salos pietinėje dalyje. Aukštis 1326 m (kitais duomenimis 1345 m). Sudaro du kūgiai ir du krateriai. Susideda iš andezitinės lavos. Trykšta fumarolės ir skystos sieros fontanai. Karpinskio ugnikalnis buvo išsiveržęs 1952 m. Pavadintas rusų geologo Aleksandro Karpinskio garbei.